S11 ขายหุ้นกู้ 500 ลบ. ดบ. 4% ระดมทุนขยายธุรกิจ
S11 ขายหุ้นกู้ 500 ลบ.อายุ 2 ปี ดอกเบี้ยคงที่ 4% ต่อปี เปิดจอง 14-15 และ 20 ก.ค.59 หวังขยายธุรกิจ-เป็นเงินทุนหมุนเวียน
11 ก.ค. 2559

บริษัท เอส 11 กรุ๊ป จำกัด (มหาชน) หรือ S11 ระบุว่า บริษัทได้ยื่นแบบแสดงรายการการเสนอขายหุ้นกู้ของบริษัท มูลค่าเสนอขายไม่เกิน 500 ล้านบาท อายุ 2 ปี ครบกำหนดไถ่ถอนปี พ.ศ.2561 อัตราดอกเบี้ยคงที่ร้อยละ 4.00 ต่อปี ชำระดอกเบี้ยทุก 3 เดือนตลอดอายุหุ้นกู้
โดยบริษัทเสนอขายให้ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 14-15 ก.ค.59 เวลา 8.30-15.30 น. และ วันที่ 20 ก.ค. เวลา 8.00-12.00 น. ผ่านบล.ทรีนิตี้ ซึ่งเป็นผู้จัดการการจัดจำหน่ายหุ้นกู้ ทั้งนี้บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้เพื่อขยายธุรกิจและเป็นเงินทุนหมุนเวียน
อันดับความน่าเชื่อถือของผู้ออกหุ้นกู้ อยู่ที่ “BBB-” แนวโน้มเครดิต “Stable” โดยบริษัท ทริส เรทติ้ง จำกัด เมื่อวันที่ 11 พ.ค. 59